title: ليسي طارق بن زياد
text: ليسي طارق بن زياد (كوليج بيربير قبل) هو مؤسسة تعليمية فمدينة أزرو، ؤ وحدة من أقدم المؤسسات التعليمية فالمغريب، تأسسات عام 1927 على يد المستعمر الفرنسي فالفترة د الحماية الفرنسية على المغريب، ؤ رتابطات سميتها بسياسة التفريق لي نهجاتها فرنسا بين الأمازيغ والعرب. فاش تأسسات هاد المؤسسة تخصصات فتعليم ولاد الأمازيغ بوحدهم. هاد ليسي كاين فمدينة أزرو، إقليم إفران فالأطلس المتوسط، فجهة فاس مكناس. و مشهور بالهندسة الأوروپية ديالو على شكل حرف b لي هو الحرف اللولة فكلمة (Berber بربر).